**HIPOTAKSA**

**Složene rečenice zavisnog odnosa**

 Zavisne rečenice zavisne su po međusobnom odnosu, to jest i sintaksički i semantički. One su tijesno povezane sa glavnom rečenicom (nezavisnom). Njihova stalna funkcija da određuju ili dopunjuju druge rečenice, ili pojedine dijelove drugih rečnica sa kojima čine veću jezičku cjelinu – složenu rečenicu.

 Unutrašnja povezanost u hipotaksi označena spoljnim znacima veze mnogo je češća nego u parataksi. Najčešće se jedna vrsta veznika upotrebljava za vezivanje naporednih rečenica, a druga za vezivanje zavisnih rečenica, mada ima i slučajeva kada se isti veznici upotrebljavaju i u parataksi i u hipotaksi. Prava sintaksička zavisnost jedne rečenice ne može se utvrditi na osnovu spoljnih znakova veze, niti prema njenom smislu, već prije svega na osnovu sintaksičke funkcije te rečenice.

Zavisne rečenice se upotrebljavaju u službi bilo kojeg rečeničnog dijela, ali su njihove osnovne funkcije uvijek odredbene ili dopunske. Najpreciznija definicija zavisnih rečenica jeste ona u kojoj se kaže da su takve rečenice odredbe ili dopune rečenica ili pojedinih dijelova rečenice od koje zavise. Zbog toga zavisno-složene rečenice dijelimo u dvije kategorije:

* **kategorija dopunskih**
* **kategorija odredbenih rečenica.**